भारतले ब्यारेज तथा बाँध निर्माण गर्दा अन्तर्राष्ट्रिय कानुनको उल्लंघन गर्ने गरेको कानुनविदहरूको तर्क छ । कुनै पनि देशसंगको सीमा नजिक त्यस्ता संरचना बनाउनु परे छिमेकी देशसंग सहमति लिनु पर्छ । भारतले यस्ता संरचना बनाउँदा नेपालसंग पूर्व स्वीकृति लिएको छैन । संरचना तयार भएपछि मात्र छलफल हुने गरेको सरकारी अधिकारी बताउँछन् । सीमा नजिक बनाइएका संरचनाले अर्काे देशमा क्षति पुगे उचित क्षतिपूर्ति दिनु पर्छ, यद्धपि भारतले हालसम्म कुनै पनि प्रकारको क्षतिपूर्ति दिएको छैन ।
